ข้อบัญญัติองค์การบริหารส่วนตำบลพันท้ายนรสิงห์ข้อบัญญัติองค์การบริหารส่วนตำบลพันท้ายนรสิงห์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลพันท้ายนรสิงห์อำเภอเมืองสมุทรสาครจังหวัดสมุทรสาครพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลพันท้ายนรสิงห์โดยความเห็นชอบของสภาองค์การบริหารส่วนตำบลพันท้ายนรสิงห์และนายอำเภอเมืองสมุทรสาครจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลพันท้ายนรสิงห์ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่องค์การบริหารส่วนตำบลพันท้ายนรสิงห์อำเภอเมืองสมุทรสาคร จังหวัดสมุทรสาคร พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดเส้นแบ่งเขตการปกครองระหว่างตำบลบางน้ำจืดกับตำบลพันท้ายนรสิงห์ด้านตะวันออก จดเส้นแบ่งเขตการปกครองระหว่างจังหวัดสมุทรสาคร กับกรุงเทพมหานครด้านใต้ จดเส้นขนานระยะ๑,๐๐๐ เมตร กับกึ่งกลางทางหลวงแผ่นดินหมายเลข ๓๕ด้านตะวันตก จดเส้นแบ่งเขตการปกครองระหว่างตำบลโคกขามกับตำบลพันท้ายนรสิงห์ทั้งนี้ ตามแผนที่ท้ายข้อบัญญัติยกเว้นวัดพันท้ายนรสิงห์ข้อ ๔ ภายในแนวเขตควบคุมอาคารห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัติ และโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔) อาคารอยู่อาศัย หรือประกอบพาณิชยกรรมประเภทอาคารขนาดใหญ่แต่ไม่หมายความถึงอาคารพาณิชยกรรมประเภทค้าปลีกค้าส่ง(๕) ห้องแถว ตึกแถว(๖) อาคารอยู่อาศัยประเภทห้องชุด หรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพัก ตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดไว้ตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลพันท้ายนรสิงห์รักษาการตามข้อบัญญัตินี้ประกาศณ วันที่ ๑๑ กันยายน พ.ศ. ๒๕๕๗วัฒนา แตงมณีนายกองค์การบริหารส่วนตำบลพันท้ายนรสิงห์[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลพันท้ายนรสิงห์ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่องค์การบริหารส่วนตำบลพันท้ายนรสิงห์อำเภอเมืองสมุทรสาคร จังหวัดสมุทรสาคร พ.ศ. ๒๕๕๗๒. แผนที่ท้ายข้อบัญญัติองค์การบริหารส่วนตำบลพันท้ายนรสิงห์เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่องค์การบริหารส่วนตำบลพันท้ายนรสิงห์อำเภอเมืองสมุทรสาคร จังหวัดสมุทรสาคร พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๗ภีราพร/ผู้ตรวจ๓๑ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๗ ง/หน้า ๔๐/๑๖ ตุลาคม ๒๕๕๗